కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
ఇంగ్లాండ్ చేతిలో స్మృతిసేన వైట్‌వాష్..!
భారత్ విజయానికి చివరి ఆరు బంతుల్లో 3 పరుగులు అవసరంకాగా.. భారతి (5: 13 బంతుల్లో) తొలి మూడు బంతుల్నీ వృథా చేసి నాలుగో బంతికి ఔటైంది. ఆ తర్వాత బంతికి అనుజ పాటిల్ (0) గోల్డెన్‌ డక్‌‌గా వెనుదిరిగింది.
Samayam Telugu | Updated:
Mar 9, 2019, 03:08PM IST
ఇంగ్లాండ్ చేతిలో స్మృతిసేన వైట్‌వాష్..!
హైలైట్స్
ఆఖరి టీ20లో గెలుపు ముంగిట బోల్తాపడిన భారత మహిళల క్రికెట్ జట్టు
120 పరుగుల ఛేదనలో అర్ధశతకంతో రాణించిన  కెప్టెన్ స్మృతి మంధాన
చివరి ఓవర్‌లో క్రీజులో ఉన్నా జట్టుని గెలిపించలేకపోయిన మిథాలీ రాజ్
సొంతగడ్డపై భారత మహిళల క్రికెట్ జట్టు పేలవ ప్రదర్శనతో నిరాశపరిచింది. గౌహతి వేదికగా జరిగిన మూడు టీ20ల సిరీస్‌లో భారత్‌పై పూర్తి స్థాయిలో ఆధిపత్యం కనబర్చిన ఇంగ్లాండ్ జట్టు 3-0తో సిరీస్‌ను కైవసం చేసుకుంది.
Visit Site
Recommended byColombia
ఈరోజు జరిగిన మూడో టీ20 మ్యాచ్‌లో తొలుత బ్యాటింగ్ చేసిన ఇంగ్లాండ్ జట్టు 119 పరుగులు చేయగా.. ఛేదనలో ఆఖరి ఓవర్‌ వరకూ పోరాడిన భారత్ జట్టు ఒక పరుగు తేడాతో ఓడిపోయింది. చివరి ఆరు బంతుల్లో 3 పరుగులు అవసరంకాగా.. భారతి (5: 13 బంతుల్లో) తొలి మూడు బంతుల్నీ వృథా చేసి నాలుగో బంతికి ఔటైంది. ఆ తర్వాత బంతికి అనుజ పాటిల్ (0) గోల్డెన్‌ డక్‌‌గా వెనుదిరిగింది. దీంతో.. సమీకరణం ఒక బంతికి రెండు పరుగులవగా మారిపోగా.. ఆఖరి బంతికి శిఖా పాండే కేవలం ఒక పరుగు మాత్రమే చేయడంతో భారత్ 118/6కే పరిమితమైంది.
120 పరుగుల లక్ష్యఛేదనలో భారత్‌కి తాత్కాలిక కెప్టెన్ స్మృతి మంధాన (58: 39 బంతుల్లో 8x4, 1x6) అర్ధశతకంతో శుభారంభమిచ్చింది. కానీ.. జట్టు స్కోరు 87 వద్ద మంధాన ఔటవగా.. మిథాలీ రాజ్ (30 నాటౌట్: 32 బంతుల్లో 4x4) ఆఖరి బంతి వరకూ క్రీజులో ఉన్నా టీమ్‌ను గెలిపించలేకపోయింది. టీ20 జట్టు రెగ్యులర్ కెప్టెన్ హర్మన్‌ప్రీత్ కౌర్ గాయం కారణంగా సిరీస్‌కి దూరమవడం భారత్‌ను దెబ్బతీసింది. టీ20ల్లో భారత్ జట్టు ఓడిపోవడం ఇది వరుసగా ఏడోసారి కావడం విశేషం.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.